Artpop (երգ)

***Artpop*** (ոճավորված ***ARTPOP***), ամերիկացի երգչուհի Լեդի Գագայի երգը նրա երրորդ համանուն ալբոմից, թողարկվել է 2013 թվականի նոյեմբերի 11-ին։ Երգի հեղինակներն են Լեդի Գագան, Փոլ «DJ White Shadow» Բլերը, Dino Zisis-ը, Nick Monson-ը։ «Artpop»-ը առաջին երգն է, որը գրվել է ալբոմի համար, և այն երգը, որի վրա առավելագույն ժամանակ է պահանջվել։

## Նախադրյալներ
*«ARTPOP»*-ը առաջին երգն է, որը Գագան գրել է ալբոմի համար։ Երգչուհին նրա վրա ավելի երկար է աշխատել, քան մյուսների վրա։ Երգն առաջին անգամ հիշատակվել է 2012 թվականի օգոստոսի 3-ին, երբ Գագան Instagram-ի և LittleMonsters.com  իր էջերում լուսանկար է հրապարակել իր նոր «ARTPOP» դաջվածքի պատկերով: Այնուհետև նույն օրը երգչուհին Instagram-ի էջում տեղադրել է լուսանկար՝ երգից հետևյալ բառերով. «We could, we could belong together. ARTPOP»: Օգոստոսի 7-ին հրապարակվել է երկրորդ նկարը՝ հետևյալ գրությամբ․ «A hybrid can withstand these things, my heart can beat with bricks and strings, my ARTPOP could mean anything»։

«ARTPOP» դեմոտարբերակը հայտնի է որպես «Swan Song»։ 2012 թվականի հուլիսին երկրպագուները Նյու Յորքում Գագայի մեքենայից լսել են «ARTPOP» դեմոյի մի հատված։ Այնուհետև YouTube վիդեոհոսթինգում սկսել են հայտնվել երկրպագուների տարբեր տեսանյութեր, որոնք նկարահանվել էին Գագայի մեքենայի մոտ։ Դրանց վրա կարելի է լսել երգի տողերը՝ «... music not a bling»։

## Երգի մասին
Musicnotes.com կայքում հրատարակված նոտաներում  երգը ունի դանս-փոփ տեմպ՝ րոպեում 117 հարված։ Այն գրված է ռեմինոր տոնայնությամբ և ունի Dm-Gm-F-C ակորդների հաջորդականություն։ Գագայի վոկալ տիրույթը փոքր օկտավայի ֆա-ից մինչև առաջին օկտավայի լյա  է։

## Կենդանի կատարումներ
մինի|Lady Gaga ARTPOP London
Գագան «ARTPOP» երգն առաջին անգամ կատարել է 2013 թվականի սեպտեմբերի 1-ին iTunes Festival-ում ունեցած ելույթի ժամանակ: Ներկայացման սեթ-ցուցակում «ARTPOP»-ը ութ երգերից երրորդն էր։  «MANiCURE» երգի և դաշնամուր-ինտերլյուդի հետ ելույթի ժամանակ Գագան հանել է իր հագուստը, և մնալով ծովային խեցիներից պատրաստված բիկինիով և բաց շագանակագույն փարթամ կեղծամով, սկսել է կատարել երգը։ The Huffington Post-ից Ash Percival-ը գովեց կատարումը՝ ասելով, որ երգը «խոստումնալից էր թվում բեմում»: Capital FM կայքի ակնարկում երգը համարել է Գագայի 2009 թվականի «Paparazzi» հիթին նման։ Digital Spy-ից Ռոբերտ Քոսպեյն գոհ է եղել դանդաղ տեմպով կոմպոզիցիայից և այն գնահատել 5-ից 3,5 աստղ: The Guardian-ից գրող Քիթի Էմփայրը քննադատել է կատարողի մարմնի վրա հագուստի գրեթե իսպառ բացակայությունը, բայց ընդհանուր առմամբ գովել է ելույթը:

«ARTPOP» երգով ելույթի հաջորդ վայրը դարձավ ArtRave-ի երկօրյա խնջույքը ալբոմի թողարկման կապակցությամբ։ 2013 թվականի նոյեմբերի 10-ին «ARTPOP»-ը երկրորդ երգն էր «Aura»-ից հետո։ Հագնված ըստ New York Post-ի Հարդիպ Ֆուլի՝ «որպես S&M-ի և Michelin մարդուկի հագուստների համադրություն», Գագան երգի կատարման ժամանակ ճանապարհ է անցել երկրպագուների բազմության միջով, որպեսզի բարձրանա գլխավոր բեմ և այնտեղ կատարի երգերի հիմնական մասը։

Գագան երգը կատարել է Lady Gaga and the Muppets' Holiday Spectacular շոուի ժամանակ (դա Գոհաբանության օրվա կապակցությամբ նրա երկրորդ հատուկ հեռուստատեսային թողարկումն է, առաջինը կայացել է 2011 թվականին), որը հեռարձակվել է ԱԲԿ հեռուստաալիքով 2013 թվականի նոյեմբերի 28-ին։ Հյուրը եղել է Էլթոն Ջոնը։ 1974 թվականին Ջոնի «Bennie and the Jets» երգով հանդես գալուց հետո դուետը սկսեց կատարել «ARTPOP» երգը։ Նրանք նստած էին միմյանց դիմաց և երկու կողմերում դաշնամուր էին նվագում։ Կրկներգում նրանք միացել են բեք վոկալ կատարողներին։ Billboard-ի Քրիս Ուիլմանը Ջոնին անվանել է լավագույն հյուր կատարողը հատուկ հեռուստաեթերում։ 
thumb|left|Լեդի Գագան կատարում է ''«ARTPOP»'' երգը -ում, 2014 թվական
Նա նաև ելույթ է ունեցել 2014 թվականի փետրվարի 18-ին The Tonight Show Starring Jimmy Fallon-ում։ Այս ելույթը Լեդի Գագայի վերադարձն էր ԶԼՄ-ների ուշադրությանը, քանի որ մինչ այդ նա կարճատև արձակուրդում էր դեպրեսիայի պատճառով, որը ի հայտ էր եկել երգչուհու հանդեպ դավաճանության և նոր նյութի վրա աշխատելու ֆոնին Նա կրում էր սպիտակ զգեստ և երկար սպիտակ կեղծամ։։ Երգը սկսվել է ակուստիկ մասից: Գագան նվագել է բյուրեղյա դաշնամուր, որը գտնվում էր բեմի վերջում։ Երկրորդ հատվածում սկսեցին նվագել էլեկտրոնային բիթերը, և «ARTPOP»-ի ակուստիկ տարբերակը սահուն անցավ ստուդիական տարբերակի։  Գագան իջել է բեմի ճակատային հատված և շարունակել կատարել երգը և պարել: Idolator-ից Կարլ Վիլիոտը գովել է կատարումը՝ ավելացնելով, որ այն օգնեց իրեն էլ ավելի գնահատել երգը: Ելույթի մասին դրական արձագանք է թողել նաև Մելինդա Նյումանը HitFix-ից՝ ասելով, որ «Գագան հիանալի է, երբ նա կատարում է իր երգերը դաշնամուրի վրա նվազագույն նվագակցությամբ»։ 

2014 թվականին Գագան մեկնել է իր չորրորդ համաշխարհային շրջագայության՝ ArtRave: The Artpop Ball Tour, որտեղ նա այս երգով բացել է շոուն։

## Ծանոթագրություններ

* 

Կատեգորիա:2013 երգեր
Կատեգորիա:Լեդի Գագայի սինգլներ